SUID-AFRIKAANSE RADIOLIGA NUUS SONDAG 11 JUNIE 2017 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 


SARL EN AMSAT SA VENNOOSTKAP VIR VOLGENDE SDR WERK- 
SWINKEL 


DIE HAMMIES NAELLOOP VANMIDDAG 


DIE ANTENNA IS DIE BELANGRIKSTE DEEL VAN RADIO TOERUST- 
ING 


'N E-POS VAN DIE VK SES METER GROEP 
PADVINDERS SAAMTREK OP DIE LUG 


RESULTATE VAN DIE ANTIEKE DRAADLOOS VERENIGING BUIS OSO 
PARTYTJIE 


HF VOORTPLANTING VOORSPELLING 
en 
DAGBOEK VAN GEBEURE 


** `n Gesamentlike SARL/AMSAT SA werkswinkel om die SDR ervaring te 
verbeter word beplan vir vroeg in Augustus by die NARS en later die maand 
in Kaapstad. Die werkswinkel sal daarop fokus om meer pret uit 'n BHF SDR 
dongel te kry. Die tweede deel van die werkswinkel sal daarop fokus om die 
SARL se monitering van die styging in die geraasvlak projek aan die gang te 
kry met die SDR waterval. 


Beide `n HF en BHF dongel sal beskikbaar wees asook `n geheue stokkie met 
die vereiste SDR en ander pret sagteware. 


Meer besonderhede sal binnekort bekend gemaak word. Indien jy sou belangstel 
om die werkswinkel by te woon, stuur asseblief `n e-pos met jou besonderhede 
aan admin@amsatsa.org.za en jy sal by die adreslys gevoeg word. Jy sal dan op 
datum gehou word met besonderhede van die werkswinkels in Gauteng en die 
Wes Kaap. 


** Die Hammies Naelloop is `n prettige aktiwiteit om kontakte tussen radio 
amateurs in Suider-Afrikaanse lande te bevorder, met die klem op ZU-stasies. 
Die Hammies Naelloop vind plaas vanaf 14:00 tot 15:00 UTC vanmiddag en is 
'n foon kompetisie op die 40 meter band tussen 7 063 tot 7 100 en 7 130 tot 
7 200 kHz. Die uitruiling is 'n RS-verslag en jou provinsiale afkorting. Stasies 
buite Suid-Afrika gee `n RS-verslag en DX. 


Kontakte met stasies in dieselfde ZS-streek is 1 punt werd en kontakte met 
ander ZS-streke of DX-stasies is 2 punte werd. Kontakte met die Hammies 
ARK ZS6ZU of ZS2U en enige ander Hammies klub wat tydens die Naelloop 
geregistreer mag word, is 5 punte. Kontakte met enige ZU-stasie is 3 punte werd 
en kontak tussen ZU-stasies is 5 punte werd. 


Logstate, in die ADIF-, Cabrillo- of MS Excel formaat en gemerk “Jou roepsein 
Hammies” moet ingedien word teen 18 Junie 2017 en gestuur word per e-pos aan 
chairman@zs6zu.org.za of zr6dx@iafrica.com. Sertifikate word toegeken aan die 
1ste, 2de en 3de plek en sertifikate sal toegeken word aan die 1ste, 2de en 3de 
plek vir ZU-stasies. 


** Radio sterrekundiges het lank gelede ontdek dat die antenna stelsel die be- 
langrikste deel is van radio sterrekunde om die swakste radio seine te ontvang 
in die heelal. Hulle het begin met `n 76 meter paraboliese skottel by Jodrell 
Bank in Engeland en nou fokus hulle op die konstruksie van 3000 vyftien-meter 
skottels in die Karoo vir die SKA. Radio amateurs behoort hieruit te leer aan- 
gesien hulle lankal nie meer hul eie BHF radios kan bou nie, behalwe vir `n paar 
hoogs geskoolde mense, maar hulle kan steeds hoë wins Yagi of skottel antenna 
meesterstukke bou. Dit is reeds bewys dat horisontale polarisasie meer doeltre- 
ffend is as vertikale polarisasie vir aardse BHF, UHF en SHF kommunikasie en 
dit tel ook minder geraas op. So begin nou om `n hoë wins horisontaal gepo- 
lariseerde Yagi vir jou gunsteling BHF band of hoër te bou en die resultate sal 
jou verstom. 


** `n E-pos is onlangs van die VK Ses Meter Groep ontvang deur ZS4A en 
ZS2FM met verwysing na die onlangse weerligverstrooiing verslag op die SARL 
tuisblad. Dit lui: 


Hallo. Laat my aseblief toe om myself bekend te stel. Ek skryf die “What's 
On Six? rubriek vir die Six News tydskrif wat deur die VK Ses Meter Groep 
publiseer word. Onlangs is `n artikel oor jul waarnemings van weerligverstrooiing 
Op 2 meter na my aangestuur. Ek het opgelet dat die moontlike gebruik van 
weerligverstrooiing op BOMHZ ook bespreek word. Sal julle my asseblief laat weet 
indien hierdie modus suksesvol gebruik is op ses meter? Indien julle dit reeds 
gebruik het, sal julle dit oorweeg om 'n verslag te skryf oor jul ondervinding 
met hierdie modus op 5OMHZz? Dit sal baie belangstelling wek by ons lesers. 
Aangeheg is 'n onlangse uitgawe van ons tydskrif om julle `n idee te gee waaroor 
dit gaan. Dankie. 73, Chris Patterson W3CMP. 


** En nou vir baken nuus. Gedurende die afgelope week het Graham ZS6GL die 
vierde lid van die hoë-kilometer klub geword toe sy baken in Hawaii deur AH6GT 


in ruitvierkant BK?29ap ontvang is. Die afstand is 19,193km met 250mW uitset 
op 14.097MHz. Graham sê hy het bykans ses maande hiervoor gewag, maar 
sy geduld het uiteindelik vrugte gewerp. Geluk Graham! Vir meer inligting 
oor wat die “Beaconeers” doen, kontak gerus vir Leon Uys ZR6LU per e-pos of 
WhatsApp op 082 573 5580. 


** Soos julle reeds mag weet, is die Padvinders se Saamtrek op die Lug vinnig 
besig om nader te kom. Hierdie jaar vind die saamtrek gedurende die naweek 
van 20 tot 22 Oktober plaas. 


Hierdie is `n groot gebeurtenis en die saamtrek vier hierdie jaar sy sestigste 
bestaansjaar. Hierdie saamtrek is ook die ideale geleentheid vir Amateurs en 
Padvinders om bymekaar te kom en kontak te maak met ander Padvinders in 
Suid Afrika en die res van die Wêreld. Die saamtrek is die grootste Padvin- 
der gebeurtenis in die Wêreld met ongeveer 1.5 miljoen Padvinders van elke 
kontinent wat deelneem. 


Wat kan Amateurradio Klubs en individue doen vir hierdie gebeurtenis? 
Hoekom rig jy nie `n klein stasie op nie of nooi `n klein groepie na jou stasie vir 
die dag of naweek. `n Eenvoudige velddag stasie is al wat benodig word. Wys 
die jeug waaroor Amateurradio gaan en kry hulle om kontakte te maak. Stasies 
wat met `n kleiner troep of `n distrik saamwerk, word aangemoedig aangesien 
dit die jongelinge meer geleentheid sal gee om met die radio te werk. 


Laas jaar was daar `n 400% groei in Amateurradio stasies, met `n totaal van 18 
Amateurradio staties in werking. 


Indien jy kan help of meer inligting wil bekom oor hierdie fantastiese gebeurtenis, 
kontak gerus vir Richard Hooper op richard@sandringhamscouts.co.za en hy sal 
jou in direkte verbinding bring met die Distrik Kommissaris en die Padvinder 
in beheer van jou naaste Padvinder groep. 


Die jeug is die toekoms van ons fantastiese stokperdjie en met die Padvinders 
werk hulle so lekker saam. 


** Hier volg die uitslae van die Antieke Draadloos Vereniging se buis OSO 
Partytjie gehou op 13 en 14 Mei 2017. 


AM: Eerste plek: Helge ZS6HB Tweede: Patrick ZS1PDY 


ESB: Eerste Plek: Helge ZS6HB Tweede: Theunis ZS2EC Derde: Patrick 
ZS1PDY 


'n Totaal van 2 logs is ingedien vir die AM gedeelte en 5 logs vir die ESB deel. 
Toestande was regtig nie goed nie, maar heelwat stasie het deelgeneem, meeste 
slegs om punte weg te gee. 


Dit is ook duidelik dat redelik min buis radios gebruik word, maar daar is wel 
heelwat FT101s wat `n impak maak as die mees gebruikte buis radio. Dit is 'n 
baster radio en kry slegs 2 punte, maar dit is een meer as die minimum. Indien 
jy `n FT101 gebruik en `n ander FT101 kontak, dan is dit 4 punte. 


Onthou om die kompetisie reëls deeglik te lees voordat jy jou log indien. Een 
van die areas waar baie punte verloor word, is die deel waar die radio wat die 
roepende stasie gebruik ingevul moet word asook die radio wat die stasie wat 
geroep word gebruik. 


Buis radios gee ekstra punte en waar hierdie area nie ingevul word nie, ontvang 
jy slegs die minimum punte. 


Dankie aan almal wat deelgeneem het en susesvol was om kontakte te maak in 
die slegte toestande. 


Jul sertifikate sal gedurende die volgende paar weke aan julle gestuur word per 
@-POS. 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is bykans geen kans vir ernstige sonfakkels nie. 


Diegene wat hul eie frekwensievoorspellings wil doen, kan `n verwagte effektiewe 
sonvlektelling van ongeveer agt vir die week gebruik. 


Amateurs kan goeie openinge op die 18 tot 30m bande verwag. 

Plaaslik gaan 6Om band die beste kontakte oplewer. 

Besoek gerus die webtuiste spaceweather.sansa.org.za vir meer inligting. 
** Kom ons loer nou na gebeure vir die volgende paar weke: 


11 Junie Hammies Naelloop 17 Junie Wêreld ORP Dag 22 26 Junie 
SARL Top Band @SO Partytjie 1 Julie SARL Nuweling Naelloop 2 Julie ZS5 
Naelloop 8 9 Julie TARU HF Kampioenskappe 


Om die bulletin mee af te sluit, `n opsomming van ons hoofberig: 'n Gesament- 
like SARL/AMSAT SA werkswinkel om die SDR ervaring te verbeter word 
beplan vir vroeg in Augustus by die NARS en later die maand in Kaapstad. 
Die werkswinkel sal daarop fokus om meer pret uit 'n BHF SDR dongel te kry. 
Die tweede deel van die werkswinkel sal daarop fokus om die SARL se moniter- 
ing van die styging in die geraasvlak projek aan die gang te kry met die SDR 
waterval. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, en gelees deur... ui ves ek oes ek He be Gee be be Ge Gee aak Gee aak Re 


Die Afrikaanse nuusspan groet nou en wens jou `n mooi week toe. Totsiens. 


/EX 


